Na temelju članka 78. Zakona o koncesijama (»Narodne novine« broj 69/17, 107/20) i članka 19. Statuta Općine Lopar (»Službene novine Primorsko-goranske županije« broj 22/24), Općinsko vijeće Općine Lopar na ---. sjednici održanoj dana --- prosinca 2024. godine, donijelo je

 **SREDNJOROČNI (TROGODIŠNJI) PLAN
davanja koncesije za razdoblje od 2025. do 2027. godine**

Članak 1.

Utvrđuje se Srednjoročni (trogodišnji) plan davanja koncesije na području Općine Lopar za razdoblje od 2025. do 2027. godine (dalje u tekstu: Plan).

Članak 2.

Općina Lopar u razdoblju od 2025. do 2027. godine planira dati slijedeće koncesije:

1.Vrsta koncesije: PRIJEVOZ PUTNIKA CESTOVNIM VLAKOM (trasa: Rtić- Luka Lopar)

Planirani broj koncesija: jedna koncesija tijekom 2025. godine

Rok na koji se koncesija planira dati: 5 godina

Početak koncesije: 2025. godina

Procijenjena godišnja naknada: 10.000,00 EUR

Planirani rashodi od koncesije utvrđuju se u visini troškova pripreme i provedbe postupka za davanje koncesije.

Očekivana gospodarska korist od koncesije utvrđuje se u visini razlike ukupnih godišnjih naknada od koncesije i planiranih rashoda od koncesije.

Pravna osnova za davanje koncesije: Zakon o koncesijama („Narodne novine“ broj 69/17, 107/20), Zakon o prijevozu u cestovnom prometu („Narodne novine“ broj 41/18, 98/19, 30/21, 89/21, 114/22), Zakon o sigurnosti prometa na cestama („Narodne novine“ broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/22), Odluka o prometovanju cestovnog turističkog vlaka na području Općine Lopar („Službene novine Primorsko -goranske županije“ broj 2/18).

2.Vrsta koncesije: DIMNJAČARSKI POSLOVI

Planirani broj koncesija: jedna koncesija tijekom 2026. godine

Rok na koji se koncesija planira dati: 3 godine

Početak koncesije: 2026. godina

Procijenjena godišnja naknada: 150,00 EUR

Planirani rashodi od koncesije utvrđuju se u visini troškova pripreme i provedbe postupka za davanje koncesije.

Očekivana gospodarska korist od koncesije utvrđuje se u visini razlike ukupnih godišnjih naknada od koncesije i planiranih rashoda od koncesije.

Pravna osnova za davanje koncesije: Zakon o komunalnom gospodarstvu („Narodne novine“ broj: 68/18, 110/18, 32/20), Zakon o koncesijama („Narodne novine“ broj: 69/17, 107/20), Odluka o obavljanju dimnjačarskih poslova („Službene novine Primorsko-goranske županije“ broj 42/09, 44/10).

Članak 3.

Općinsko vijeće Općine Lopar tijekom kalendarske godine ovisno o okolnostima može promijeniti ovaj Plan davanja koncesije.

Članak 4.

Plan davanja koncesije dostavlja se ministarstvu nadležnom za financije.

Članak 5.

Ovaj Plan stupa na snagu osmog dana od dana objave u „Službenim novinama Primorsko-goranske županije.

Klasa:

Urbroj:

Lopar,

 OPĆINSKO VIJEĆE OPĆINE LOPAR

Predsjednik

Damir Paparić, prof.